ཉིན་གཉིས་པའི་ཞོགས་པར།ཆའོ་ཆའོ་གཉིད་ལས་སད་མ་ཐག་ཤིང་སྡོང་གི་ལོ་མར་ལྟ་ཆེད་སཱུ་སཱུ་ལ་སྒེའུ་ཁུང་གི་ཁྲ་ཡོལ་ཕྱེ་རུ་བཅུགཁྲ་ཡོལ་ཕྱེ་མ་ཐག་མཚན་གང་ཆར་རླུང་གི་འཇིགས་པའི་ཁྲོད་དུ་གནས་པའི་ལོ་མ་དེ་དག་ཚང་མ་ཟག་མེད་པར་མཐའ་མཇུག་གི་ལོ་མ་གཅིག་སྔར་བཞིན་ཤིང་སྡོང་གི་ཡལ་གར་དམ་དུ་འབྲེལ་ཡོད་པ་ཁོ་གཉིས་ཀྱིས་དུས་གཅིག་ཏུ་མཐོང་བས།སཱུ་སཱུ་སེམས་ཅུང་ཟད་ལྷོད་ལ་བབས།ཡིན་ནའང་།ཆའོ་ཆའོ་ཡིསམཐའ་མཇུག་གི་ལོ་མ་འདི་དོ་དགོང་མི་འཁྱོལ་བ་གཏན་འཁེལ་རེད།སང་ཉིན།དེ་ས་ལ་ཟག་པ་དང་།ང་ཡང་འགྲོ་རྒྱུ་རེད།དེ་ནས་བཟུང་།ཐམས་ཅད་མཇུག་འགྲིལ་བ་རེད།ང་ལ་ཞེན་ཆགས་བྱེད་ས་གང་ཡང་མེདཅེས་བཤད།སྐད་ཆ་དེ་ཐོས་རྗེས་སཱུ་སཱུ་ཡི་སེམས་པ་དགུན་གྱི་ཆུ་བོ་བཞིན་འཁྱག་པས་བཏུམས་སོ།